பங்கோர் தீவு; லூமுட் நகரத்தின் வான்வழி புகைப்படம்
தெலுக் கெத்தாப்பாங் முனை
**பங்கோர் தீவு** (மலாய்: *Pulau Pangkor*; ஆங்கிலம்: *Pangkor Island*); மலேசியா, பேராக், மஞ்சோங் மாவட்டத்தில் உள்ள ஒரு தீவு. 

இந்தத் தீவு, மலேசியாவில் மட்டும் அல்ல; உலகளாவிய நிலையில் நன்கு அறியப்பட்ட சுற்றுலா இடமாகும். பினாங்கு மற்றும் கோலாலம்பூருக்கு இடையில் பேராக், லூமுட் கடற்கரையில் பாங்கோர் தீவு அமைந்து உள்ளது. 

பருவமழை தாக்கத்தால் பாதிப்பு இல்லாத தீவு. ஆண்டு முழுவதும் மிதமான தட்பவெப்ப நிலை. மலேசியாவில் பார்க்க வேண்டிய பிரபலமான இடங்களில் ஒன்றாகும்.

பொது
----

பங்கோர் தீவிற்கு அருகில் பாங்கோர் லாவுட் தீவு *(Pangkor Laut Island);* கியாம் தீவு *(Giam Island);* மெந்தாகோர் தீவு *(Mentagor Island);* சிம்பான் தீவு *(Simpan Island)* மற்றும் துக்குன் தெரிண்டாக் தீவு *(Tukun Terindak Island)* ஆகிய தீவுகள் உள்ளன. பாங்கோர் தீவில் ஏறக்குறைய 30,000 மக்கள் வாழ்கிறார்கள். இந்தத் தீவின் முக்கிய தொழில்கள் சுற்றுலாத் துறை மற்றும் மீன்பிடித்தல்.

தாய்லாந்து மொழியில் "பாங் கோ" என்றால் "அழகான தீவு" என்று பொருள்படும். அதிசயமான நிலப்பரப்பைக் கருத்தில் கொண்டு அந்தத் தீவிற்கு அவ்வாறு பெயர் வைக்கப்பட்டது.

புவியியல்
---------

பங்கோர் தீவு 18 சதுர கி மீ. நிலப்பரப்பைக் கொண்டது. தீபகற்ப மலேசியாவில் இருந்து மலாக்கா நீரிணையில் 3.5 கிலோமீட்டர் (2.2 மைல்) தொலைவில் உள்ளது. தீவின் உட்புறத்தில் நிறைய காடுகள் உள்ளன. அந்தக் காடுகளில் 65 ஊர்வன இனங்கள்; 17 நிலநீர் வாழ்வன இனங்கள்; மற்றும் 82 ஊர்வன இனங்கள் *(herpetofaunal species)* உள்ளன.

வரலாறு
------

வரலாற்று ரீதியாகப் பார்த்தால், இந்தப் பாங்கோர் தீவு உள்ளூர் மீனவர்கள், வணிகர்கள் மற்றும் கடற்கொள்ளையர்களுக்கு அடைக்கலம் வழங்கிய ஒர் புகலிடமாக விளங்கி உள்ளது. 

17-ஆம் நூற்றாண்டில், பேராக் மாநிலத்தின் ஈய வணிகத்தைக் கட்டுப்படுத்த டச்சுக்காரர்கள் இந்தத் தீவில் ஒரு கோட்டையைக் கட்டினார்கள். அதன் பெயர் பங்கோர் டச்சு கோட்டை *(Dutch Fort).* டச்சுக்காரர்களுக்குப் பின்னர் பிரித்தானியர் இந்தத் தீவிற்கு வந்தார்கள். 

பிரித்தானியர் இந்தத் தீவிற்குப் வைத்த பெயர் டிண்டிங்ஸ் *(Dindings).* இப்போது இந்தப் பகுதி மஞ்சோங் மாவட்டம் என்று அழைக்கப் படுகிறது. 1874-ஆம் ஆண்டில், இந்தத் தீவில் தான் பிரித்தானிய அரசாங்கத்திற்கும் பேராக் அரச ஆட்சியாளருக்கும் இடையில் ஒரு வரலாற்று ஒப்பந்தம் செய்து கொள்ளப்பட்டது. 

### மெரினா தீவு

அந்த ஒப்பந்தத்தின் பெயர் பங்கோர் ஒப்பந்தம் *(Pangkor Treaty).* இந்த ஒப்பந்தத்திற்குப் பின்னர்தான் மலாயா தீபகற்பத்தில் பிரித்தானியர்கள் தங்களின் காலனித்துவ ஆதிக்கத்தைத் தொடங்கினார்கள்.

2003-ஆம் ஆண்டில், இங்கு செயற்கையாக ஒரு தீவு உருவாக்கப்பட்டது. அதன் பெயர் மெரினா தீவு *(Marina Island).* 2010-ஆம் ஆண்டில் செயல்படத் தொடங்கியது. ஜனவரி 1, 2020 முதல் பங்கோர் தீவிற்கு வரி இல்லாத தகுதியை மத்திய அரசு வழங்கியது. அதனைத் தொடர்ந்து இந்தத் தீவிற்கு சுற்றுலா வருகையாளர்களின் எண்ணிக்கை 40 விழுக்காடு அதிகரித்தது. 2020-ஆம் ஆண்டில் 1.42 மில்லியன் சுற்றுலாப் பயணிகள் வருகை தந்து உள்ளனர்.

பங்கோர் தமிழர்களின் அடையாளங்கள்
-------------------------------

பங்கோர் தீவில் தமிழர்களுக்கு அடையாளமாக இருப்பது மூன்று இடங்கள். ஒன்று பத்ர காளியம்மன் கோயில். மற்றொன்று பங்கோர் தமிழ்ப்பள்ளி. மூன்றாவது இந்துக்களின் இடுகாடு.

பங்கோர் தமிழ்ப்பள்ளியும், பத்ரகாளியம்மன் ஆலயமும் பக்கம் பக்கமாக கடலோரம் இருக்கின்றன. அதன் நிலம் தனியார் நிலமாகும். 1953-ஆம் ஆண்டில் இருளப்பன் என்பவர் அந்த நிலத்தை நன்கொடையாக தந்துள்ளார்.

### பங்கோர் தமிழ்ப்பள்ளி

நாற்புறமும் கடல் சூழ்ந்த தீவில் ஒரு தமிழ்ப்பள்ளி, பங்கோர் தமிழ்ப்பள்ளி *(SJK (T) Pangkor).* 1953-ஆம் ஆண்டு ஆகஸ்டு மாதம் தோற்றுவிக்கப் பட்டது. கடல் கரையோரத்தில் பத்ர காளியம்மன் ஆலயத்திற்கு அருகில் உள்ளது. கடல் அருகில் இருப்பதால் அந்தப் பள்ளி எழுப்பப்பட்டு இருக்கும் நிலம் உப்பு நீரில் அரிக்கப்பட்டு வந்தது. அதன் ஆபத்தைக் கருத்தில் கொண்டு புதிய பள்ளிக்கூடம் கட்டப்பட்டது.

பங்கோர் தமிழ்ப்பள்ளியில் 90 மாணவர்கள் பயில்கிறார்கள். 11 ஆசிரியர்கள் பணிபுரிகிறார்கள். பள்ளியின் தலைமையாசிரியர் சுப்பிரமணியம் ரெங்கசாமி. பள்ளியின் மேலாளர் வாரியத் தலைவர் மதுரைமுத்து கிருஷ்ணன்.

### பங்கோர் பத்ரகாளியம்மன் ஆலயம்

பங்கோர் பத்ரகாளியம்மன் ஆலயம்
பங்கோர் கடலோரப் பகுதியில் வாழும் மக்களின் ஆன்மிகக் கலங்கரை விளக்கமாக இந்தக் கோயில் திகழ்கின்றது. சுமார் 150 ஆண்டுகளுக்கு முன் தமிழகத்தில் இருந்து இங்கு வந்த மீனவ மக்களால் இந்தக் காளியம்மன் கோயில் அமைக்கப்பட்டது. 

கடுமையான கடல் அலைகளில் இருந்து தங்களைக் காப்பதற்காகக் கோயில் அமைத்து அம்மனை வழிபட்டு வந்தனர். கடலுக்குச் செல்லும் முன் விளக்கேற்றி வழிபட்டு வந்துள்ளனர். பின்னர் மரத்தின் அடியில் ஆலயம் புனரமைப்புச் செய்யப்பட்டது. 

கிழக்கு நோக்கி அமைந்துள்ள இந்தக் கோயில் கடலின் கடுமையான தாக்கங்களில் இருந்து பக்தர்களைக் காளியம்மன் தெய்வம் காத்து வருவதாக நம்பப் படுகிறது. ஆண்டு தோறும் மாசி மக நாளில் ஆலயத் திருவிழா சிறப்பாகக் கொண்டாடப் படுகிறது.

காட்சியகம்
----------

* பங்கோர் டச்சு கோட்டைபங்கோர் டச்சு கோட்டை
* பங்கோர் படகு முனையம்பங்கோர் படகு முனையம்
* Pangkor Boatபங்கோர் படகு

மேற்கோள்கள்
-----------

1. ↑  Fishery is (next to tourism) an important source of income for most of the islands' inhabitants.
2. ↑  Asiatic Pilot: The coasts of Sumatra and the adjacent straits and islands. United States. Hydrographic Office.
3. ↑  "Pangkor Island is named as such from the Thai word "Pang Koh" which means "beautiful island", considering the stunning landscape is proof of its beauty". 2021-05-04 அன்று மூலம் பரணிடப்பட்டது. 2021-05-04 அன்று பார்க்கப்பட்டது.
4. ↑  Estimating the herpetofaunal species richness of Pangkor Island, Peninsular Malaysia.
5. ↑  Moore, Wendy (1998). *West Malaysia and Singapore*. பன்னாட்டுத் தரப்புத்தக எண்:9789625931791.. பார்த்த நாள்: 04 May 2021.
6. ↑  "Pangkor Island Municipal Council". 2021-05-04 அன்று மூலம் பரணிடப்பட்டது. 2021-05-04 அன்று பார்க்கப்பட்டது.
7. ↑  Sustaining Pangkor's growth momentum.
8. ↑  ஒரு தமிழ்ப்பள்ளிக்கூடம் கட்டுவதற்கு 10 ஆண்டுகளா?
9. ↑  பங்கோர் தமிழ்ப்பள்ளியின் வலைத்தளம்.
10. ↑  ஸ்ரீ பத்ரகாளியம்மன் ஆலயம், பேராக், மலேசியா

விக்கிமீடியா பொதுவகத்தில்,  
 ***பங்கோர் தீவு***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***பங்கோர் தீவு*** என்ற இடத்திற்கான பயண வழிகாட்டி உள்ளது. |

| * பா
* உ
* தொ
 பேராக் புவியியல் |
| --- |
| தலைநகர்: ஈப்போ, அரச நகரம்: கோலாகங்சார் |
| தீவுகள் | 
* பங்கோர் தீவு \* பங்கோர் லாவுட் தீவு \* பாண்டிங் தீவு \* ஓராங் ஊத்தான் தீவு

 |
| குகைகள் | 
* தெம்புரோங் குகை \* காண்டு குகை \* கல்லுமலை கோயில் குகை \* தம்பூன் குகை

 |
| நீர்வீழ்ச்சிகள் | 
* லாத்தா கிஞ்சாங்

 |
| ஏரிகள் | 
* புக்கிட் மேரா ஏரி

 |
| ஆறுகள் | 
* கிரியான் ஆறு \* பெர்ணம் ஆறு \* டிண்டிங் ஆறு \* கிந்தா ஆறு \* பேராக் ஆறு

 |
| மலைகள் | 
* பிந்தாங் மலைத்தொடர் \* கொர்பு மலை \* யோங் பெலார் மலை \* காயோங் மலை \* யோங் யாப் மலை \* பத்து பூத்தே மலை \* பிலா மலை \* பியே மலை \* பிரிஞ்சாங் மலை \* சங்சன் மலை \* சுவெட்டன்காம் மலை \* லியாங் பாராட் மலை \* லியாங் பாராட் மலை \* சாலி மலை \* தோக் நேனேக் மலை \* நோரிங் மலை \* நோரிங் தீமோர் மலை \* சுக்கு மலை \* குவார் மலை \* பெசார் மலை \* சாபாங் மலை \* தித்திவாங்சா மலை \* புபூ மலை \* உலு ஜெர்னே மலை \* லாருட் மலை

 |
| புவியியல் குழுமம் | 
* கிந்தா பள்ளத்தாக்கு \* பேராக்

 |

| * பா
* உ
* தொ
 பேராக் மாநிலம் |
| --- |
| தலைநகர்: ஈப்போ, அரச நகரம்: கோலாகங்சார் |
| மாவட்டங்கள் | பாகன் டத்தோ மாவட்டம் • கிந்தா மாவட்டம் • லாருட், மாத்தாங், செலாமா மாவட்டம் • ஹீலிர் பேராக் மாவட்டம் • மஞ்சோங் மாவட்டம் • பத்தாங் பாடாங் மாவட்டம் • முவாலிம் மாவட்டம் • கிரியான் மாவட்டம் • கோலாகங்சார் மாவட்டம் • உலு பேராக் மாவட்டம் • பேராக் தெங்ஙா மாவட்டம் • கம்பார் மாவட்டம் |
| துணை மாவட்டங்கள் | பத்து காஜா • கிரிக் • ஈப்போ • லெங்கோங் • செலாமா • தைப்பிங் |
| நகரங்களும் சிறுநகரங்களும் | • அலோர் பொங்சு • ஆயர் தாவார் • பந்தாய் ரெமிஸ் • பாரிட் • பாசீர் சாலாக் • பாகன் டத்தோ • பாடாங் ரெங்காஸ் • ஜெண்டராட்டா • பாகன் செராய் • பாகன் சுங்கை பூரோங் • பானீர் • பாரிட் புந்தார் • பாத்தாக் ராபிட் • பத்து காஜா • பேராங் • பெர்ச்சாம் • புருவாஸ் • பீடோர் • பீக்காம் • போத்தா • புக்கிட் கந்தாங் • புக்கிட் மேரா (கிந்தா) • புக்கிட் மேரா (கிரியான்) • புரோட்டோன் சிட்டி • பூசிங் • சங்காட் ஜெரிங் • சங்காட் கெருயிங் • சிம்மோர் • செண்டிரியாங் • சிக்குஸ் • டாமார் லாவுட் • கிரிக் • கோப்பேங் • குவா தெம்புரோங் • ஊத்தான் மெலிந்தாங் • ஜெலாப்பாங் • கமுந்திங் • கம்பார் நகரம் • காரை • கோத்தா பாரு (பேராக்) • கோலாகங்சார் • கோலா குராவ் • கோலா செபத்தாங் • லங்காப் • லெக்கீர் • லெங்கோங் • லூமுட் • மஞ்சோய் • மாலிம் நாவார் • மம்பாங் டி அவான் • மானோங் • மெங்லெம்பு • லகாட் • குரோ • லாருட், மாத்தாங், செலாமா • செலெக்கோ • செமாங்கோல் • ஸ்ரீ இஸ்கந்தர் • ஸ்ரீ மஞ்சோங் • ருங்குப் • சித்தியவான் • சிம்மோர் • சிலிம் • சிலிம் ரீவர் • சுங்கை சிப்புட் • சுங்கை • தைப்பிங் • தம்பூன் • தஞ்சோங் மாலிம் • தஞ்சோங் பியாண்டாங் • தஞ்சோங் ரம்புத்தான் • தஞ்சோங் துவாலாங் • தாப்பா • தாப்பா ரோட் • தெலுக் பாத்திக் • தெலுக் இந்தான் • தீமோ • துரோலாக் • தெரோங் • துரோனோ • உலு பெர்ணம் |
| புது நகரங்கள் | பண்டார் மேரு ராயா • பேராங் 2020 • சன்வே சிட்டி ஈப்போ |
| கிராமங்கள் | பாடாங் காஜா • சாயோங் • கம்போங் கோலா சிலிம் |
| தீவுகள் | பங்கோர் தீவு • பங்கோர் லாவுட் தீவு • பாண்டிங் தீவு • ஓராங் ஊத்தான் தீவு |
| குகைகள் | தெம்புரோங் குகை • காண்டு குகை • கல்லுமலைக் கோயில் குகை • தம்பூன் குகை |
| நீர்வீழ்ச்சிகள் | லாத்தா கிஞ்சாங் |
| ஏரிகள் | புக்கிட் மேரா ஏரி |
| நகரக் குழுமம் | கிந்தா பள்ளத்தாக்கு |
| 
* Commons page பொதுவகம்
* Category பகுப்பு

 |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* Israel
* United States

 |